CELEX: 62011CN0402
Language: el
Date: 2011-07-28 00:00:00
Title: Υπόθεση C-402/11 P: Αναίρεση που άσκησε στις 28 Ιουλίου 2011 η Jager & Polacek GmbH κατά της απόφασης που εξέδωσε το Γενικό Δικαστήριο (έβδομο τμήμα) στις 12 Μαΐου 2011 στην υπόθεση T-488/09, Jager und Polacek GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/2
            
         Αναίρεση που άσκησε στις 28 Ιουλίου 2011 η Jager & Polacek GmbH κατά της απόφασης που εξέδωσε το Γενικό Δικαστήριο (έβδομο τμήμα) στις 12 Μαΐου 2011 στην υπόθεση T-488/09, Jager und Polacek GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-402/11 P)
   2012/C 6/02
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Jager & Polacek GmbH (εκπρόσωπος: A. Renck, δικηγόρος)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου (έβδομο τμήμα) της 12ης Μαΐου 2011 στην υπόθεση T-488/09,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η υποχρέωση παροχής αποτελεσματικής έννομης προστασίας απαιτεί να χαρακτηριστεί η επίδικη ανακοίνωση του ΓΕΕΑ, με την οποία κρίθηκε παραδεκτή η ανακοπή της αναιρεσείουσας, ως απόφαση και να συνεχιστεί η διαδικασία της ανακοπής. Το γεγονός ότι το Γενικό Δικαστήριο δέχτηκε την αντίθετη άποψη ενέχει νομικό σφάλμα και στηρίζεται, κατά την αναιρεσείουσα, σε αποφάσεις του Δικαστηρίου που δεν έχουν εφαρμογή εν προκειμένω.
   Κατά την αναιρεσείουσα, είναι επίσης εσφαλμένη η διαπίστωση του Γενικού Δικαστηρίου ότι μια ανακοίνωση δεν μπορεί να αποτελεί απόφαση. Το ορθό είναι, αντίθετα, ότι απόφαση μπορεί να περιέχεται ακόμη και σε ανακοίνωση.
   Τέλος, το Γενικό Δικαστήριο δεν αιτιολόγησε επαρκώς, κατά την αναιρεσείουσα, γιατί η διεθνής καταχώρηση του επίδικου σήματος δεν ασκεί εν προκειμένω καμία επιρροή.